Ferrocarrils de la Generalitat de Catalunya

Ferrocarrils de la Generalitat de Catalunya (FGC) (katalanez Kataluniako Generalitatearen Burdinbideak) burdinbide garraioa ustiatzen duen Kataluniako Generalitatearen menpeko enpresa da. Batik bat aldiriko tren zerbitzuak eskaintzen ditu Bartzelonako gune metropolitarrean, baina baita eskualdeko tren linea bat Lleida eta Pirinio katalanetan, bi kremailera-tren Núria eta Montserraten, eta hainbat funikular ere ustiatzen ditu. Gainera, La Molina eta Núria haranako eski-estazioen jabea da.

Guztira, Bartzelonako probintzian zabalera estuko (1.000 mm) 140 kilometro eta zabalera estandarreko (1.435 mm) 42 kilometro ustiatzen ditu, eta Lleidako probintzian iberiar zabalerako (1.668 mm) 89 kilometro kudeatzen ditu, baita bi kremailera-tren eta hainbat funikular ere.

Enpresa bi negozio unitatetan banatuta dago:
 Tren negozio unitatea: Aldiriko trenbide, trenbide metropolitarrak eta eskualdekoak biltzen ditu (Bartzelona-Vallès, Llobregat-Anoia eta Lleida-la Pobla de Segur trenbideak).
 Turismo eta mendi negozio unitatea: Montserrateko ustiaketak (kremailera-trena eta funikularrak), Núria haranakoak (kremailera-trena, eski-estazioa eta teleferikoa), La Molinakoak (eski-estazioa eta teleferikoa) eta Alt Llobregateko burdinbide turistikoak biltzen ditu.

FGCren egoitza nagusia Bartzelonako Sarrià auzoan dago, dels Vergós kaleko 44. zenbakian, 2008an inauguratutako eraikin batean eta aintzina FGCren tailerrak zeuden tokian. Rubí udalerrian operazioen zentroa dago (COR).

 Zerbitzuak 
 Bartzelona-Vallès trenbidea (Vallèseko metroa eta Balmesko linea)
 Llobregat-Anoia trenbidea (Baix Llobregateko metroa, Bagesko eskualde metroa, Anoiako eskualde metroa)
 Lleida-la Pobla de Segur linea (Tren dels Llacs)
 Montserrateko kremailera-trena
 Santa Covako funikularra
 Sant Joaneko funikularra
 Núriako kremailera-trena
 Núria haranako Coma del Cloteko teleferikoa
 Gelidako funikularra
 Vallvidrerako funikularra
 Olesa-Esparraguera teleferikoa
 Alt Llobregateko burdinbide turistikoa (Tren del Ciment)
 La Molina-Alp 2500 teleferikoa

 Bartzelonako gune metropolitarreko zerbitzuak 
FGCk bi trenbide ditu Bartzelonako gune metropolitarran, tarte guztiak elektrifikatuta daudela: Bartzelona-Vallès eta Llobregat-Anoia trenbideak.

 Bartzelona-Vallès trenbidea, honen baitan Vallèseko metroa eta Balmesko linea daudela, zabalera internazionaleko trenbidea da (1.435 mm) eta Bartzelonako Plaça de Catalunya Av, Tibidado, Reina Elisenda, Sant Cugat del Vallès, Sabadell eta Terrassarekin lotzen ditu.

erdian|800px|thumb|Bartzelona-Vallès trenbideko lineak.

 Llobregat-Anoia trenbidea, honen baitan Baix Llobregateko metroa, Bagesko eskualde metroa eta Anoiako eskualde metroa daudela, zabalera metrikoko trenbidea da (1.000 mm) eta Bartzelonako Plaça Espanya Molí Nou-Ciutat Cooperativa, El Palau ,Martorell-Enllaç, Olesa de Montserrat, Manresa eta Igualadarekin lotzen ditu. Baix Llobregat eskualdean Renfe Operadorak ere aldiriko linea bat du.

erdian|300px|thumb|Bartzelonako metroko L8 linea Llobregat-Anoia trenbidearen barne dago.

FGCren aldirikoen trenbideak metro izaera dute Bartzelona eta bere gune metropolitarran, eta Bartzelonako metroan integratuta maiztasun altuko zerbitzua eskaintzen dute. Linea hauen zenbakitzea irizpide hauen araberakoa da:

 L, Bartzelonako metro sarearen parte diren lineak. Bartzelonako metro sareak 12 linea ditu: L1etik L5era eta L9tik L11ra Transports Metropolitans de Barcelona (TMB) enpresak ustiatuta, eta L6tik L8ra zein L12a FGCk ustiatuta.

 S (suburbà, hiri ingurukoa), Bartzelonatik 2. eta 3. tarifa-guneetara ibilbidea duten lineak.

 R (rodalies, aldirikoak), 3. tarifa-gunetik haratago ibiltzen diten hiriarteko lineak. Bartzelonako gune metropolitarran 8 aldiriko linea daude, zeinetatik R1etik R4ra eta R7 eta R8a Renfe Operadorak ustiatzen duen, eta R5 eta R6, zein R50etik R60ra FGCk ustiatuta.

 Zerbitzua Geltoki-burua Geltoki-burua Bartzelonako metroa  BCN - Pl. Catalunya Sarrià  BCN - Pl. Catalunya Avinguda Tibidabo  BCN - Pl. Espanya Molí Nou-Ciutat Cooperativa  Sarrià Reina Elisenda Barcelona-Vallès trenbidea  BCN - Pl. Catalunya Terrassa-Nacions Unides  BCN - Pl. Catalunya Sabadell Parc del Nord Llobregat-Anoia trenbidea  BCN - Pl. Espanya  Can Ros  BCN - Pl. Espanya  Olesa de Montserrat  BCN - Pl. Espanya  Martorell-Enllaç  BCN - Pl. Espanya  Quatre Camins  BCN - Pl. Espanya  Manresa-Baixador  BCN - Pl. Espanya  Manresa-Baixador (sasizuzena)  BCN - Pl. Espanya  Igualada  BCN - Pl. Espanya  Igualada (sasizuzena)

 Eskualdeko zerbitzuak 
Lleida-La Pobla de Segur trenbidea 1951eko trenbide bat da, FGCk 2016tik ustiatuta, ordura arte Renfe Operadorak ustiatzen baitzuen. Lleida-Balaguer tartean bidaiarien bolumenaren %70a pilatzen da, norantza bakoitzeko 10 zerbitzu daudela egunean. Balaguer-La Pobla de Segur tartean, bestalde, norantza bakoitzeko bost zerbitzu eskaintzen dira. Trenbide honetan Tren dels Llacs izeneko tren turistikoa ibiltzen da.

800px|erdian

 Zama-garraioak 
Llobregat-Anoia trenbidean, bidaiarien garraio zerbitzuez gain zama-garraio zerbitzu garrantzitsuak ustiatzen dira. Alde batetik, Súria eta Sallent udalerrietako meategietatik potasio hidroxidoa erauzten da, Martorell eta Bartzelonako portura eramanez; bestalde, 2008tik SEATen Martorelleko kotxe lantegitik Bartzelonako portura kotxeak garraiatzen dira.

 Mendiko lineak 
FGCk bi kremailera-tren ustiatzen ditu:

 Montserrateko kremailera-trena: Monistrol de Montserrat eta Montserrateko monasterioa lotzen ditu.
 Núriako kremailera-trena: Núria haranean ibiltzen da, Katalunia iparraldean.

Era berean, FGCk hurrengo funikular lineak kudeatzen ditu:

 Montserraten:
 Santa Covako funikularra
 Sant Joaneko funikularra

 Núria haranan:
 Coma del Cloteko teleferikoa

 Vallvidrerako funikularra

 Gelidako funikularra

Teleferikoak:

 Olesa-Esparraguera teleferikoa

 La Molina-Alp 2500 teleferikoa

 Sarearen ezaugarriak 

FGCren sareko datuak 2008an hurrengoak dira:

 Linea metropolitarrak 
 Luzera (km): 183
 Geltokiak: 74
 Tren unitateak: 85
 Zama-garraiorako lokomotorrak: 8
 Zama-garraiorako bagoiak: 187
 Garraiatutako bidaiariak (milioi): 81,05
 Garraiatutako Tona kopurua (mila): 633

 Lleida - la Pobla de Segur trenbidea 
 Luzera (km): 88
 Geltokiak: 17
 Tren unitateak: 3
 Garraiatutako bidaiariak: 256.745

 Núria harana 
 Funikularrak: 2
 Kremailera-trenaren luzera (km): 12, 5
 Automotorrak: 6
 Lokomotorrak: 3
 Kotxeak: 5

 Montserrat 
 Funikularrak: 2
 Funikularreko bidaiariak: 394.037
 Kremailera-trenaren luzera (km): 5
 Kremailerako geltoki kopurua: 3
 Automotorrak: 5
 Lokomotorrak: 1
 Kremailerako bidaiariak: 542.807

 Alt Llobregateko burdinbide turistikoa (Tren del Ciment) 
 Luzera (km): 3
 Geltoki kopurua: 4
 Lokomotorrak: 1
 Kotxeak: 2
 Bisitariak: 20.683

 Trenbide zabalerak 
 Barcelona-Sarrià trenbidea 1905ra arte: 1.674 mm
 Barcelona-Vallès trenbidea 1905tik gaur egunera: 1.435 mm
 Llobregat-Anoia trenbidea hasieran: 1.000 mm
 Lleida-la Pobla de Segur trenbidea trenbidea berritu aurretik: 1.674 mm
 Lleida-la Pobla de Segur trenbidea trenbidea berritu ondoren: 1.668 mm
 Montserrateko kremailera-trena: 1.000 mm eta Abt sistemadun kremailera
 Núriako kremailera-trena: 1.000 mm eta Abt sistemadun kremailera
 Alt Llobregateko burdinbide turistikoa (Tren del Ciment): 600 mm

 Erreferentziak 

 Ikus, gainera 
 Bartzelonako metroa
 Renfe Operadora
 Ferrocarriles de Vía Estrecha
 Ferrocarrils de la Generalitat Valenciana
 Serveis Ferroviaris de Mallorca
 Eusko Trenbideak

 Kanpo estekak 

 FGC 

Kategoria:Ferrocarrils de la Generalitat de Catalunya
Kategoria:1979an sortutako enpresak